CELEX: 32007D0151
Language: sl
Date: 2007-03-06 00:00:00
Title: 2007/151/ES: Odločba Komisije z dne 6. marca 2007 o spremembi Odločb 94/741/ES in 97/622/ES glede vprašalnikov za poročila o izvajanju Direktive 2006/12/ES Evropskega parlamenta in Sveta o odpadkih in o izvajanju Direktive Sveta 91/689/EGS o nevarnih odpadkih (notificirano pod dokumentarno številko C(2007) 634)( Besedilo velja za EGP).

7.3.2007   
            
            
               SL
            
            
               Uradni list Evropske unije
            
            
               L 67/7
            
         
      ODLOČBA KOMISIJE
   
   z dne 6. marca 2007
   o spremembi Odločb 94/741/ES in 97/622/ES glede vprašalnikov za poročila o izvajanju Direktive 2006/12/ES Evropskega parlamenta in Sveta o odpadkih in o izvajanju Direktive Sveta 91/689/EGS o nevarnih odpadkih
   (notificirano pod dokumentarno številko C(2007) 634)
   (Besedilo velja za EGP)
   (2007/151/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2006/12/ES Evropskega parlamenta in Sveta z dne 5. aprila 2006 o odpadkih (1) in zlasti prvega odstavka člena 16 Direktive,
   ob upoštevanju Direktive Sveta 91/689/EGS z dne 12. decembra 1991 o nevarnih odpadkih (2) in zlasti člena 8(1) Direktive,
   ob upoštevanju naslednjega:
   
               (1)
            
            
               Poročilo o izvajanju Direktive 2006/12/ES je treba sestaviti na podlagi vprašalnika iz Odločbe Komisije 94/741/ES z dne 24. oktobra 1994 o vprašalnikih za poročila držav članic o izvajanju določenih direktiv v sektorju odpadkov (izvajanje Direktive Sveta 91/692/EGS) (3).
            
         
               (2)
            
            
               Poročilo o izvajanju Direktive 91/689/EGS je treba sestaviti na podlagi vprašalnika iz Odločbe Komisije 97/622/ES z dne 27. maja 1997 o vprašalnikih za poročila držav članic o izvajanju nekaterih direktiv v sektorju odpadkov (izvajanje Direktive Sveta 91/692/EGS) (4).
            
         
               (3)
            
            
               Uredba (ES) št. 2150/2002 Evropskega parlamenta in Sveta z dne 25. novembra 2002 o statistiki odpadkov (5) določa okvir za pridobivanje statistike Skupnosti o nastajanju, predelavi in odstranjevanju odpadkov.
            
         
               (4)
            
            
               Pregled obveznosti poročanja podatkov o odpadkih iz zakonodaje Skupnosti je pokazal, da so nekatere obveznosti poročanja iz odločb 94/741/ES in 97/622/ES zajete tudi v Uredbi (ES) št. 2150/2002 ali v Uredbi (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (6).
            
         
               (5)
            
            
               Da bi se izognili prekrivanju in nepotrebnim administrativnim zahtevam, je treba iz Odločbe 94/741/ES črtati obveznosti glede poročanja o „nevarnih odpadkih“ in „drugih odpadkih“. Nadalje je treba izraz „odpadki iz gospodinjstev“ nadomestiti z izrazom „odpadki iz gospodinjstev in njim podobni odpadki“, da se Odločba 94/741/ES uskladi z Uredbo (ES) št. 2150/2002.
            
         
               (6)
            
            
               V skladu s tem je treba iz Odločbe 97/622/ES črtati obveznosti glede poročanja o nevarnih odpadkih.
            
         
               (7)
            
            
               Odločbi 94/741/ES in 97/622/ES je zato treba ustrezno spremeniti.
            
         
               (8)
            
            
               Ukrepi, predvideni v tej Odločbi, so v skladu z mnenjem Odbora, ustanovljenega s členom 18 Direktive 2006/12/ES –
            
         SPREJELA NASLEDNJO ODLOČBO:
   Člen 1
   Odločba 94/741/ES se spremeni, kakor je določeno v Prilogi k tej odločbi.
   Člen 2
   Odločba 97/622/ES se spremeni, kakor je določeno v Prilogi k tej odločbi.
   Člen 3
   Ta odločba je naslovljena na države članice.
   
      V Bruslju, 6. marca 2007
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 114, 27.4.2006, str. 9.
   
      (2)  UL L 377, 31.12.1991, str. 20. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 166/2006 (UL L 33, 4.2.2006, str. 1).
   
      (3)  UL L 296, 17.11.1994, str. 42.
   
      (4)  UL L 256, 19.9.1997, str. 13.
   
      (5)  UL L 332, 9.12.2002, str. 1. Uredba, kakor je bila nazadnje spremenjena z Uredbo (ES) št. 1893/2006 (UL L 393, 30.12.2006, str. 1).
   
      (6)  UL L 190, 12.7.2006, str. 1.
   
      PRILOGA
      Spremembe odločb 94/741/ES in 97/622/ES
      
                  A.
               
               
                  V Prilogi k Odločbi 94/741/ES se spremeni drugi vprašalnik:
                  
                              1.
                           
                           
                              Naslov vprašalnika se nadomesti z naslednjim:
                              „VPRAŠALNIK
                              za poročilo držav članic o prenosu in izvajanju Direktive 2006/12/ES“;
                           
                        
                              2.
                           
                           
                              V vprašalniku se točka 4 oddelka II nadomesti z naslednjim:
                              
                                          „4.
                                       
                                       
                                          V skladu s členom 7(1) navedite naslednje podrobnosti, če so na razpolago, in označite, če je katera koli številka ocena:
                                          
                                                       
                                                   
                                                   
                                                      Odpadki iz gospodinjstev in njim podobni odpadki
                                                      (ton/leto)
                                                   
                                                
                                                      Skupna količina nastalih odpadkov (1), od katerih je bilo:
                                                   
                                                
                                                      recikliranih (1)
                                                      
                                                   
                                                   
                                                       
                                                   
                                                
                                                      sežganih (1)
                                                      
                                                   
                                                   
                                                       
                                                   
                                                
                                                      sežganih z energetsko izrabo (1)
                                                      
                                                   
                                                   
                                                       
                                                   
                                                
                                                      odloženih (1):
                                                   
                                                   
                                                       
                                                   
                                                
                                                      drugo, prosimo, opišite (1):
                                                   
                                                   
                                                       
                                                   
                                                
                                    
                        
            
                  B.
               
               
                  V Prilogi k Odločbi 97/622/ES se v prvem vprašalniku izbriše točka 11(d) oddelka II.
               
            
         (1)  V državi članici.“